Source: https://www.porada.sk/archive/index.php/t-192245.html?s=92234aa44021b1d567b47aba09d5b848
Timestamp: 2020-07-08 04:08:07+00:00
Document Index: 11638166

Matched Legal Cases: ['§ 152', '§ 11', '§152', '§ 152', '§ 152', '§ 19', '§ 152']

Stravné lístky - zdaňovanie [Archív] - PORADA.sk
Stravné lístky - zdaňovanie
12.04.12,11:51
Dobrý deň, chcela by som sa poradiť, ako je to pri stravných lístkoch, ktoré dostane zamestnanec prijatý na dohodu, ktorý neodpracuje nad 4 hodiny/denne.Zamestnávateľ mu ich chce dať, takže do mzdy mu strhnem platbu za stravný lístok. Musí sa to potom prehnať aj cez peňažnú náhradu, aby sa mu zdanila čiastka, ktorú zaplatí zamestnávateľ???
12.04.12,12:10
Dohodár nemá nárok na SL, ani keď odpracuje viac ako 4 hod. denne. Doporučujem príspevok na stravovanie riešiť cez navýšenie odmeny za vykonanú prácu.
Nekomplikujte si život - pre zamestnávatela je SL dohodara nedaňovým výdavkom.
12.04.12,12:27
Dohodári (dohoda o brigádnickej práci študenta, dohoda o vykonaní práce, dohoda o pracovnej činnosti) zo zákona nárok na poskytnutie stravného nemajú, je však v kompetencii zamestnávateľa rozšíriť okruh zamestnancom, ktorým stravné poskytuje - teda aj dohodárom (a podchytiť to v príslušnej dohode).
12.04.12,12:49
ZP § 152
ZP § 11
ZoDZP
Na začiatok (http://www.porada.sk/t6023-zakon-o-dani-z-prijmov-od-01-03-2012-a.html#hore)
5. príspevky na stravovanie zamestnancov poskytované za podmienok ustanovených osobitným predpisom, 86a) (celý §152 ZP)
...ak odpracuje za deň viac ako 4 hod?
12.04.12,12:54
Janka, v § 152 je aj odst. 8). Zrejme ten mal Štefan na mysli ... Z pohladu uznania daňových výdavkov firmy však nie som si istá. Pre dohodára to nie je príjem podliehajúci dani zo závislej činnosti.
12.04.12,12:56
Janka, v § 152 je aj odst. 8). Zrejme ten mal Štefan na mysli ...
Áno, tomu rozumiem. Len som toho názoru, že aj bez rozšírenia okruhu FO, majú dohodári za predpokladu, že odpracujú viac ako 4 hod, zo zákona nárok na stravné, ktoré je daňovo uznateľné.
12.04.12,12:59
Janka, ak je možný príspevok počas dovolenky, kedy nemusí odpracovať ani hodinu - podľa mňa je možné aj v prípade, keď odpracuje menej ako 4 hod. Ale ako to budú posudzovať kontrolori DU z pohladu daňových výdavkov firmy - neviem ...
12.04.12,13:06
Veronika, ak odpracuje menej ako 4 hod a zamestnávateľ mu dá SL, nie je to pre ZĽ VODZ, ale VNZD. Ak ale ZODZP sa v § 19 odvoláva na celý § 152, to znamená, že zamestnanec,(zamestnancom je aj ten, ktorý pracuje aj na základe dohody) a odpracuje viac ako 4 hod, má nárok na SL, ktorý je VODZ.
12.04.12,13:16
OK a čo potom so SL počas dovolenky ? Tiež VNZD ?
12.04.12,13:18
... moje poznatky hovoria, že bez rozšírenia okruhu pracovníkov a podchytenia záväzku v Dohode nemajú...
V tomto duchu sa píše i na portal.gov.sk (predpokladám, že nedošlo k zmene a zabudli o opraviť):
"Na pracovnoprávny vzťah založený dohodami o prácach vykonávaných mimo pracovného pomeru sa vzťahujú len ustanovenia prvej časti a šiestej časti Zákonníka práce (všeobecné ustanovenia a ochrana práce), t.j. nevzťahujú sa na ne napr. ustanovenia o pracovnom pomere (vznik a zánik, výpovedné dôvody), pracovnom čase (nepretržitý odpočinok, práca nadčas, nočná práca, dovolenka), mzde, prekážkach v práci a podnikovej sociálnej politike (stravovanie zamestnancov), ani o náhrade škody.
Zamestnanec pracujúci na základe týchto dohôd nemá teda napr. nárok na dovolenku, ani na stravné lístky...." bez ohľadu na počet odpracovaných hodín...
12.04.12,13:20
... mám zato, že nie - teda že sú to daňové náklady - nielen počas dovolenky, ale i pre dôchodcov a pod....
12.04.12,13:22
Štefan, to už miešame hrušky s jablkami - že dohodár nemá nárok na dovolenku mi je jasné, písala som o SL zamestnanca (na prac.zmluvu) počas dovolenky.
12.04.12,13:24
ďakujem za rady, našťastie SL počas dovolenky riešiť nemusím. ak vyplatím dohodárovi, ktorý odpracuje menej ako 4 hodiny celý stravný lístok, potom mu na ten deň cez peňažné náhrady premietnem sumu, ktorú mu na lístok platí zamestnávateľ spolu s takou istou sumou v nepeňažnom plnení...len neviem, či je to tak správne
12.04.12,13:25
Príspevok na stravovanie dohodárovi nezdaňuješ, len pre firmu je to nedaňový výdavok.
Pozri stanovisko DRSR v odkaze príspevku č. 16
12.04.12,13:34
odpovedal som Janke, ktorá vyslovila názor "že aj bez rozšírenia okruhu FO, majú dohodári za predpokladu, že odpracujú viac ako 4 hod, zo zákona nárok na stravné".
Teda ja som toho názoru, že bez rozšírenia okruhu DOHODÁRI zo zákona NEMAJÚ NÁROK NA SL.
12.04.12,14:10
príspevok som pred časom síce pridala v rámci konateľa, no v texte sú spomenutí i dohodári:
http://www.porada.sk/t43392-stravne-listky-konatel.html#post1644371
12.04.12,14:32
Bez rozšírenia okruhu FO dohodári nemajú zo zákona nárok na stravné lístky.
(1)Zamestnávateľ môže na plnenie svojich úloh alebo na zabezpečenie svojich potrieb výnimočne uzatvárať s fyzickými osobami dohody o prácach vykonávaných mimo pracovného pomeru (dohodu o vykonaní práce, dohodu o pracovnej činnosti a dohodu o brigádnickej práci študentov), ak ide o prácu, ktorá je vymedzená výsledkom (dohoda o vykonaní práce) alebo ak ide o príležitostnú činnosť vymedzenú druhom práce (dohoda o pracovnej činnosti, dohoda o brigádnickej práci študentov). Na pracovnoprávny vzťah založený dohodami o prácach vykonávaných mimo pracovného pomeru sa vzťahujú ustanovenia prvej časti a šiestej časti.
A stravovanie zamestnancov je uvedené v zákone v siedmej časti.
12.04.12,14:47
Ďakujem Vám všetkým za vysvetlenie zdôvodnené právom.
29.05.12,11:43
toto mi stačilo - daňové výdavky sú aj príspevky na stravovanie zamestnancov.....takže dobre robím, ak im to preženiem cez mzdu, aby sa to zdanilo (príspevok zamestnávateľa)